stanford-oval/wikipedia huggingface dataset:
Ivana Janečková

Ivana Janečková
Ivana Janečková (s. 8. maaliskuuta 1984 Rychnov nad Kněžnou) on tšekkiläinen uransa lopettanut maastohiihtäjä.
Nuorten MM-kilpailuissa Strynissä vuonna 2004 Janečková oli mukana Tšekin hopeaa saavuttaneessa viestijoukkueessa. Alle 23-vuotiaiden MM-kilpailuissa Tarvisiossa vuonna 2007 hän saavutti pronssia 15 kilometrin yhdistelmäkilpailussa. Janečková on osallistunut viisiin aikuisten MM-kilpailuhin. Val di Fiemmen MM-kilpailuissa 2003 hän oli mukana kahdeksanneksi sijoittuneessa Tšekin viestijoukkueessa. Oberstdorfin MM-kilpailuissa 2005 hän oli mukana kuudenneksi sijoittuneessa viestijoukkueessa sekä 11:nneksi sijoittuneessa parisprinttiviestissä Helena Erbenován kanssa. Sapporon MM-kilpailuissa 2007 hän sijoittui viestijoukkueen mukana viidenneksi ja 30 kilometrin perinteisen hiihtotavan yhteislähtökilpailussa 21:nneksi. Liberecin MM-kilpailuissa 2009 hän oli parisprintissä yhdeksäs Kamila Rajdlován kanssa ja viestijoukkueen mukana 12:s. Oslon MM-kilpailuissa 2011 hän oli 30 kilometrin vapaan hiihtotavan yhteislähtökilpailussa 20:s, 15 kilometrin yhdistelmäkilpailussa 22:s ja parisprintissä 12:s Eva Vrabcová-Nývltován kanssa. Janečková on osallistunut kaksiin olympialaisiin. Torinossa 2006 hän oli viestijoukkueen mukana kuudes, 15 kilometrin yhdistelmäkilpailussa 23:s ja 30 kilometrin vapaan hiihtotavan yhteislähtökilpailussa 27:s. Vancouverin olympialaisissa 2010 hän oli Tšekin viestijoukkueen mukana 12:s, 10 kilometrin vapaan hiihtotavan kilpailussa 32:s ja 30 kilometrin perinteisen hiihtotavan yhteislähtökilpailussa 40:s.
Maastohiihdon maailmancupissa Janečková kilpaili ensimmäisen kerran Nové Městossa tammikuussa 2003 sijoittuen 10 kilometrin vapaan hiihtotavan kilpailussa 45:nneksi. Ensimmäiset maailmancupin pisteensä hän saavutti maaliskuussa 2004 sijoituttuaan Pragelaton 15 kilometrin vapaan hiihtotavan kilpailussa 25:nneksi. Parhaimmillaan hän on sijoittunut maailmancupissa 16:nneksi Oslon 30 kilometrin vapaan hiihtotavan yhteislähtökilpailussa maaliskuussa 2010.
Ivana Andrés

Andrés vuonna 2017
| Mitalit> Maa:   Espanja.Naisten jalkapallo.MM-kilpailut  | Mitalit> Maa:   Espanja.Naisten jalkapallo.MM-kilpailut  | Mitalit> Maa:   Espanja.Naisten jalkapallo.MM-kilpailut  | Maa:   Espanja> Naisten jalkapallo. |
| --- | --- | --- | --- |
|  Kultaa | Australia & Uusi-Seelanti 2023 | Jalkapallo |  |
Ivana Andrés Sanz (s. 13. heinäkuuta 1994 Ayelo de Malferit) on espanjalainen jalkapalloilija. Hän on pelipaikaltaan puolustaja. Hän on pelannut Espanjan naisten maajoukkueessa vuoden 2019 MM-kilpailujen päättyessä 22 maaottelua. Hän pelasi ensimmäisen maaottelunsa vuonna 2015.
Ivana on edustanut kotimaassaan vuoteen 2018 saakka Valenciaa, kausina 2018–2020 Levantea ja kesästä 2020 alkaen Real Madridia.
Ilmajärvi (Heinola)

| Ilmajärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°23′34″N, 26°14′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskujoki:  Jalajanjoki 
Järvinumero:  14.174.1.022
Mittaustietoja
Pinnankorkeus:  87,9 m  
Pituus:  2,7 km  
Leveys:  330 m  
Rantaviiva:  6,196 km  
Pinta-ala:  54,89 ha  
Saaria:  ei saaria 
 fiIlmajärvi 
Ilmajärvi  on Päijät-Hämeessä Heinolassa Komeankylän lähellä sijaitseva järvi.
Maantietoa

Järven pinta-ala on 55 hehtaaria, se on 2,7 kilometriä pitkä ja 350 metriä leveä. Järvellä ei ole kartan mukaan saaria.  Sen rantaviivan pituus on 6,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Pajujärvien valuma-alueeseen (14.174) se kuuluu. Järven vedenpinnan korkeus on 87,9 metriä mpy.
Tihonovin lause

Tihonovin lause on matematiikassa lause, jonka mukaan jokainen kompaktien avaruuksien tulo on kompakti avaruus.
Äärellisen monen kompaktin avaruuden tulon kompaktius on melko ilmeistä. Lause on myös voimassa äärettömille tulotopologioille. Tällöin väite on yhtäpitävä valinta-aksiooman kanssa.
Tihonovin lauseella on monia sovelluksia differentiaali- ja algebrallisessa topologiassa. Esimerkiksi Stonen–Čechin kompaktisointi ja Alaoglun lauseen todistus käyttää hyväksi Tihonovin lausetta. Lause on saanut nimensä Andrei Nikolajevich Tihonovilta, joka todisti lauseen vuonna 1930.
Aiheesta muualla

Tihonovin lauseen todistus äärellisessä tapauksessa (englanniksi)
Terrible

Terrible on englannin ja ranskan kielissä kauheaa, hirvittävää tarkoittava sana, jota on käytetty myös sotalaivojen niminä:
Terrible-luokka, Espanjan laivaston 1750-luvulla rakennettu linjalaivaluokka
Terrible (1754), Espanjan laivaston Terrible-luokan linjalaiva
Terrible-luokka, Ranskan laivaston 1880-luvulla rakennettu ironclad-taistelulaivaluokka
FS Terrible (1881), Ranskan laivaston Terrible-luokan ironclad-taistelulaiva
FS Le Terrible (1933), Ranskan laivaston 1935 valmistunut Fantasque-luokan hävittäjä
FS Le Terrible (S619), Ranskan laivaston Triomphant-luokan ydinsukellusvene
HMS Terrible, useita Britannian Kuninkaallisen laivaston aluksia.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Terrible”, voi hakea sivunnimihaulla, laajalla sivunnimihaulla tai tekstihaulla.
The Dream Team (piraattiryhmä)

TDT:n Amberstar-peliin tekemä cracktro vuodelta 1992. Kuvassa näkyvä hahmo on jäljennös Iron Maidenin The Trooper -singlen kannessa olevasta yhtyeen Eddie-maskotista.
The Dream Team (TDT) oli PC-pelien parissa toiminut kräkkeriryhmä. 1990-luvun alkupuolella se oli pari vuotta yksi aktiivisimmista PC-pelien kopiosuojauksia murtaneista piraattiryhmistä.
TDT:n historia alkoi ilmeisesti Kaos-nimisestä demoryhmästä Ruotsissa vuonna 1988. Seuraavana vuonna nimensä The Dream Teamiksi muuttanut ryhmä ryhtyi murtamaan kopiosuojauksia noin vuonna 1990 yhdysvaltalaisen The Humble Guysin inspiroimana. 1990-luvun alussa se oli hetken aikaa liitossa muun muassa Tristar & Red Sector Incorporatedin ja Amiga-ryhmä Skid Row'n kanssa. Lähinnä eurooppalaisista ja yhdysvaltalaisista jäsenistä koostunut TDT oli todennäköisesti aktiivisimmillaan vuosina 1992–1993. Tämän jälkeen sen toiminta alkoi hiipua, kun ryhmän johtohahmo, Hard Core, halusi lopettaa ja keskittyä elämäänsä. Hard Coren jätettyä TDT:n vuonna 1994 muutamat sen jäsenet yrittivät pitää toimintaa yllä, mutta parin vuoden sisällä TDT käytännössä katosi.
Aiheesta muualla

The Dream Team Pouet.net-sivustolla (englanniksi)
The Dream Teamin nfo-tiedostoja (englanniksi)
Terja Salaspuro

| Terja Salaspuro> Henkilötiedot |
| --- | --- |
Syntynyt: Helsinki, Suomi
Kansalaisuus:  Suomi
Ammatti:  TV/mainostuottaja
Terja Salaspuro on suomalainen TV-tuottaja. Hänen tunnetuin TV-tuotantonsa on Idols.
Ura TV-tuottajana

Salaspuro oli kaapelikanava MoonTV:llä musiikkiohjelmien päätuottajana vuosina 1998–1999. Hän aloitti siihen asti peliaiheisella kanavalla musiikkivideoiden näyttämisen ja loi mm. musiikkiohjelmat Never Trust a Hippie, Nousu, 666 sekuntia, Bubblegum ja festarispesiaalit. Vuonna 1999 Salaspurosta tehtiin MoonTV:n kanavapäällikkö. Hän palkkasi kanavalle muun muassa Vallu Valpion, Sacha Remlingin ja Extreme Duudsonit luoneen Jarno Laasalan.
Vuonna 2001 Salaspuro siirtyi Moskito Televisioniin tuottajaksi ja tuotti Njassan ja Silvia Modigin juontamaa Pop-komissiota TV1:lle. Vuonna 2002 ura jatkui Fremantle Mediassa, aluksi ohjelmapäällikkönä, sitten Idolsin ensimmäisen tuotantokauden tuottajana. Hän toimi myös vastaavana tuottajana monissa sarjoissa, kuten Kuutamolla, Levyraati, Suuri Seikkailu ja Bonus. Vuonna 2004 Salaspuro siirtyi Pueblo Picturesiin ja tuotti Sessionsia Subtv:lle.
Vuonna 2006 Salaspuro siirtyi tuottajaksi mainospuolelle. Vuodesta 2007 alkaen hän on työskennellyt vastaavana tuottajana Alex Niemisen johtamassa Laundry Helsingissä. Laundry Helsinki muuttui Jussi Nurmion mukaan tulon myötä N2 Marketingiksi, jossa Salaspuro työskentelee nykyisin asiakkuusjohtajana.
Ura TV-juontajana

Vuosina 1998–1999 Salaspuro juonsi MoonTV:llä peliohjelmia salanimellä Linda Croft.
Vuosina 1999-2000 Salaspuro teki lukuisia artistihaastatteluja MoonTV:n musiikkiohejlmiin.
Aiheesta muualla

Salaspuro IMDB:ssä.
HS artikkeli - Salaspuron haastattelua littyen MoonTV:hen. (Arkistoitu – Internet Archive)
Lyhyt haastattelu Salaspurolta (Arkistoitu – Internet Archive)
Inventaario

Inventaarion tekoa
Inventaario on luettelo tavaroista ja materiaaleista, jotta selviäsi, mitä tavaroita on omistuksessa ja mitä on mahdollisesti kadonnut. Liiketaloudessa niitä pidetään lakisääteisesti kerran vuodessa, mutta inventaarioita tehdään tilinpäätöksille ja testamenteillekin.
Varaston inventointi tarkoittaa tilinpäätöstermein kirjanpitovelvollisen laatimaa vaihto-omaisuuden tase-erittelyä.
Suurin syy hävikkiin päivittäistavarakaupoissa on tavaran varastaminen, mutta saldot saattavat heittää myös mm. keräilyvirheiden vuoksi. Inventaariossa lasketaan kaikki tuotteet kattavasti, ja se viekin usein paljon aikaa ja työtunteja. Joidenkin tuotteiden kohdalla inventointi on ainoa tapa selvittää menekkiä.
Terrier

Terrier voi tarkoittaa seuraavia:
Terrierit, ryhmä koirarotuja
Terrier Orion, luotainraketti
RIM-2 Terrier, ilmatorjuntaohjus
Terrier, levy-yhtiö
USS Terrier (1822), alus Yhdysvaltain laivastossa
USS Terrier (SP-960), alus Yhdysvaltain laivastossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Terrier”, voi hakea sivunnimihaulla, laajalla sivunnimihaulla tai tekstihaulla.
Tatra 805

| Tatra 805 |
| --- | --- |

Valmistustiedot
Valmistusmaa:   Tšekkoslovakia
Valmistaja:  Tatra Narodni Podnik, Kopřivnice; Avia, Praha; AZNP, Mladá Boleslav; ZVIL, Plzeň
Valmistusvuodet:  1955 - 1959
Tuotantomäärä:  noin 13 000 kappaletta, joista 7 214 Kopřivnicessa 6 410 Mladá Boleslavissa noin 300 Plzeňissä
Edeltäjä:  Tatra 804
Mitat ja massat
Kantavuus:  1 500 tai 2 250 kg jousituksen mitoituksesta riippuen
Kuormatila:  3 000 × 1 900 mm (lavamalli)
Omamassa:  2 750 kg (lavamalli)
Pituus:  4 720 mm
Leveys:  2 200 mm
Korkeus:  2 610 mm
Akseliväli:  2 700 mm
Maavara:  400 mm
Suurin sallittu perävaunun massa:  2 000 kg
Moottori, voimansiirto ja alusta
Iskutilavuus:  2 545 cm³
Teho:  55,2 kW / 4200 1/min
Vääntö:  150 Nm / 2600 1/min
Polttoaine:  bensiini
Kulutus:  24 l /100 km
Vetotapa:  4×4
Vaihteisto:  4+1 sekä kaksiportainen alennusvaihde
Jarrut:  hydraulitoimiset rumpujarrut
Tatra 805 oli tšekkoslovakialaisen Tatran suunnittelema kevyt nelivetoinen kuorma-auto. Kantavuudet vaihtelivat eri muunnelmien kesken 1 500 ja 2 250 kg välillä. Mallia valmistettiin sen elinkaaren aikana kaikkiaan neljällä eri tehtaalla.
Suunnittelu ja valmistus

Aloite auton suunnittelemiseksi tuli Tšekkoslovakian auto- ja ilmailuteollisuudelta (Československé Závody Automobilové a Letecké; ČZAL), joka halusi nelivetoisen kevyen kuorma-auton armeijan tarpeisiin. T805 muotoutui prototyyppimalleista T803 ja T804 saatujen kokemusten perusteella. Autosta valmistui muutama prototyyppi Tatran tehtaalla Kopřivnicessa, jonka jälkeen tuotanto siirrettiin Avialle Prahaan, jotta Tatra voisi paremmin keskittyä raskaamman kaluston valmistamiseen. Sen jälkeen mallia tehtiin AZNP:n tehtaalla Mladá Boleslavissa. Mallin valmistus ei kuitenkaan istunut tehtaan valmistuslinjoille, joten tuotanto siirrettiin alle vuoden jälkeen Plzeňiin ZVIL-tehtaalle (Závody Vladimíra Iljiče Lenina) ja sieltä takaisin Kopřivniceen.
Teknisiä tietoja > Moottori

Auton voimanlähteenä oli T603A-mallin ilmajäähdytteinen, nelitahtinen V8-moottori, johon kuitenkin oli lisätty vielä toinen tuuletin. Polttoaineensyötöstä vastasi kaksikurkkuinen Solex 30 UAAIP -kaasutin. Sähköjärjestelmä oli 12-volttinen ja PAL Magnetonin valmistama. Auton huippunopeus oli 70 km/h.
Teknisiä tietoja > Voimansiirto ja alusta

Kytkin oli yksilevyinen ja kuiva. Vaihteisto oli nelivaihteinen ja varustettu kaksiportaisella alennusvaihteella. Sekä etu- että taka-akseli olivat vetäviä ja niissä oli tasauspyörästöjen lukot. Molemmat akselit oli varustettu heilurityyppisellä erillisjousituksella. Autossa oli vääntösauvajousitus. Runkoratkaisuna oli Tatralle tyypillisesti keskusputkirunko, jonka päällä oli erillinen suorakaiteen muotoinen apurunko koria varten.
Vaihteistossa oli kaksi ylimääräistä ulostuloakselia, joista toinen pyöritti kompressoria ja toiseen sai halutessaan kytkettyä esimerkiksi pumpun.
Teknisiä tietoja > Ominaisuuksia

Auton suurin nousukulma oli 69°. Suurin lähestymiskulma oli 46° ja jättökulma 52°. Näin ollen auto oli erittäin maastokelpoinen. Auto oli kuitenkin korkea ja kulki maastossa vaappuen puolelta toiselle, minkä johdosta se sai lempinimen "kačen" (ankka). Autolle ominaisesta käyntiäänestä tulivat lempinimet "Komár" (hyttynen) ja "kvíčala" (räkättirastas).
Käyttökohteet > Armeijan sovellukset

Auton merkittävin asiakas oli Tšekkoslovakian asevoimat. Yleisimpiä korimalleja olivat erillisellä ohjaamolla ja pressukatteella varustettu lavamalli, josta oli myös avonaisella ohjaamolla varustettu muunnelma jonka tuulilasin sai käännettyä alas, sekä umpimalli, joita käytettiin muun muassa ambulansseina ja radioautoina.
Käyttökohteet olivat erilaiset kevyet kuljetukset sekä ilmavoimien käytössä MiG-15- ja L-29-lentokoneiden siirtely lentokentillä. Alas käännettävällä tuulilasilla varustettua mallia käytettiin ilmavoimien alaisen, purjelentokoneella varustetun laskuvarjojääkäriryhmän kuljetukseen.
Panssariauto OA-82 perustui T805:n tekniikkaan. Tässä mallissa moottori oli sijoitettu taakse.
Käyttökohteet > Siviilisovellukset

Autosta tehtiin erilaisiin erikoiskäyttöihin suunniteltuja sovelluksia. Siviilipuolella autoja oli esimerkiksi vapaapalokuntien käytössä ja lakaisuautoina.
Käyttökohteet > Siviilisovellukset > Tutkimusmatkat

T805:lla kierrettiin hankalissa maastoissa ympäri maailmaa Miroslav Zikmundin ja Jiři Hanzelkan johdolla. Erikoisvalmisteisilla yksilöillä, jotka oli varustettu tehokkaammilla moottoreilla, käytiin muun muassa Lähi-idässä, Intiassa, Nepalissa, Sumatralla, Japanissa ja Neuvostoliitossa. Autoissa oli vinssit, radiolaitteet ja erilaisia tutkimusvälineitä. Ne vetivät perässään 750 kg:n painoisia perävaunuja. Matka kesti viisi ja puoli vuotta, jonka aikana ne kulkivat 76 000 km.
Autot on entisöity ja ne ovat nykyään Tatran museossa Kopřivnicessa.
Aiheesta muualla

Wikimedia Commonsissa on kuvia tai muita tiedostoja aiheesta .
Teknisiä tietoja ja kuvia T805:stä (tšekiksi) ja (englanniksi)
Harrastajasivusto; teknisiä tietoja ja kuvia (tšekiksi)
Tietoa ja kuvia armeijan sovelluksista (Arkistoitu – Internet Archive) (englanniksi)
Kaksi lavamallista T805-yksilöä, joista toinen avonaisella ohjaamolla.
Hanzelkan ja Zikmundin tutkimusmatkoillaan käyttämät T805-yksilöt.
Hugo Standertskjöld

Hugo Standertskjöld vuonna 1915.
Hugo Robert Standertskjöld  (24. syyskuuta 1844 Janakkala – 9. toukokuuta 1931 Helsinki) oli suomalainen eversti, asetehtailija, teollisuusmies, suurlahjoittaja ja Aulangon rakennuttaja.
Perhe

Hugo Standertskjöld syntyi suomalaisperäisen aatelisperheen vesana Janakkalassa sijaitsevaan Vanantaan kartanoon. Hänen isä oli kartanon omistaja Henrik Johan Standertskjöld ja äiti Margareta Christina von Kraemer.
Koulutus

Hän suoritti Keisarillisen Suomen kadettikoulun Haminassa valmistuen kadetiksi.
Upseerina ja tehtailijana

Vain 20-vuotiaana hänestä tuli tykistöupseeri, ja melko nopeasti (1866) hänet komennettiin Tulan kivääritehtaaseen Venäjälle, jossa hän vastasi tehtaan teknisestä valmistuksesta. Tämä asetehtailu oli tavallaan jo suvussa, sillä hänen setänsä Carl August Standertskjöld toimi sekä Iževskin että Tulan asetehtaiden päällikkönä ja vuokraajana.
Ludvig Nobelin suosituksesta hän siirtyi 1872 Iževskin kivääritehtaaseen, jota hän johti venäläis-turkkilaisen sodan aikana, jolloin kiväärien kysyntä Venäjällä oli huipussaan. Vuonna 1880 johtajana toiminut Standertskjöld vuokrasi tehtaan itselleen Venäjän valtiolta. Tehtaan tuotannon parannuksiin sijoitettiin huomattavasti. Hän jopa myi Suomen vakinaiselle armeijalle sen tarvitsemat kiväärit edulliseen hintaan. Sen lisäksi, että hankki suuren henkilökohtaisen omaisuuden sai hän tällä kiväärikaupalla myös luotua hyvät suhteet päätöksentekijöihin. Iževskin kivääreillä sodittiin vielä kansalaissodassa sekä talvi- ja jatkosodissakin.
Vuonna 1884 Standertskjöld lopetti toimintansa asetehtailijana ja erosi armeijasta. Kuitenkin hän jatkoi vielä Venäjällä aseiden parissa, sillä osan kertyneestä varallisuudestaan hän oli sijoittanut Tulan ammustehtaaseen. Koska tehdas oli huonosti hoidettu, piti Standertskjöldin ottaa tehdas omavastuiseen hoitoonsa ja siten jäädä Venäjälle vielä pitkäksi aikaa. Tehtaan uudistamiseen ja tuotannon tehostamiseen tarvittavien sijoitusten rahoittamisessa hänellä oli apunaan sekä Suomen Pankin, että Nobel-yhtymän myöntämät edulliset lainat. Kohtuullisella voitontavoittelullaan ja jyrkästi nousevista suhdanteista hyötymistä yrittämättä, hän onnistui pääsemään ase- ja ammushankinnoista päättävien suosioon, joka oli Venäjän keisarikunnassa edellytys hyvällä ja tuottavalle taloudelliselle toiminnalle.
Suomeen palattuaan Standertskjöld osti Kaukaan tehtaat läheltä Lappeenrantaa ja muutti sen selluloosaa tuottavaksi suuryritykseksi, joka on osa nykyistä UPM-konsernia. Lisäksi hän sijoitti ostamalla valtavat metsäalueet tehtaan puunsaannin varmistamiseksi. Näille metsämailleen hän yritti saada myös pienviljelijäväestöä, joille hän tarjosi edullisia asettumisehtoja.
Pohjoisesplanadin kaupunkipalatsin ja Karlbergin kartanon omistaja > Pohjoisesplanadi 3, Helsinki

Vähitellen eversti Standertskjöld kuitenkin lopetti taloudellisen toimintansa Venäjällä ja siirsi suuren omaisuutensa Suomeen. Kaupunkiasunnokseen hän rakennutti yksityispalatsin Pohjoisesplanadi 3:een, talossa sijaitsee nykyisin korkein oikeus.
Pohjoisesplanadin kaupunkipalatsin ja Karlbergin kartanon omistaja > Aulanko, Hämeenlinna

Vuonna 1883 hän oli ostanut Hämeenlinnasta Karlbergin kartanon, josta hän rakensi itselleen kesäasunnon ja josta on lähtöisin nykyinen Aulanko. Karlbergin kartanossa käynnistettiin mittavat rakennustyöt, jotka johtivat päärakennuksen muokkaamiseen, kartanonpuiston uudistamiseen ja puistometsän rakentamiseen. Kartanon maille istutettiin eksoottisia kasveja ja kukkia. Karlbergin kartanosta tuli näyttävien seurapiirijuhlien näyttämö ja Standertskjöldistä juhlien avokätinen isäntä. Aulangon isäntänä Standertskjöld paljasti romanttisen luonteensa. Standertskjöld oli kiinnostunut uusista asioista. Hän osti Suomen ensimmäisen gramofonin ja Rolls-Royce-auton. Hän kuunteli italiaisia lauluja. Standertskjöld vietti viimeisen kerran kesänsä Aulangolla vuonna 1926 ja myi Karlbergin kaikkine sivutiloineen Hämeenlinnan kaupungille vielä samana vuonna.
Valtiopäivämies

Hän osallistui aatelissäädyssä valtiopäiville 1885, edustaen Palmfelt-sukua.
Hyväntekijä

Poikamiehenä elellyt eversti oli avokätinen lahjoittaja. Usein hänen lahjoituksensa suuntautuivat lähelle hänen ammattiaan. Eräs lahjoitusten saaja oli hänen nuoruutensa opinahjo Suomen kadettikoulu Haminassa. Koulun lakkauttamisen jälkeen lahjoitusvarat jaettiin nuorille, joiden oli ollut pakko vaihtaa elämänuraansa koulun lakkauttamisen tähden.
Toinen suuri lahjoitus meni sisällissodan valkoiselle armeijalle, sen kaatuneiden omaisille ja jälkeläisille. Myös sotaan osallistuneet saksalaiset ja ruotsalaiset sotilaat saivat häneltä merkittävät avustussummat. Muita kohteita olivat mm. Finska Läkaresällskapet ja Svenska litteratursällskapet i Finland.
Standertskjöld oli Suomen rikkain mies. Hänet on haudattu Janakkalan kirkon hautausmaalle.
Ritarikunnat

Pyhän Vladimirin ritarikunta neljännen luokan ritarimerkki (1885)
Pyhän Stanislauksen ritarikunta toisen luokan ritarimerkki (1899)
Vapaudenristin ritarikunta toisen luokan Vapaudenristi (1918)
Venäjän keisari, Suomen suuriruhtinas Aleksanteri III myönsi Standertskjöldille Pyhän Vladimirin ritarikunnan neljännen luokan ritarimerkin ja Venäjän keisari, Suomen suuriruhtinas Nikolai II myönsi hänelle Pyhän Stanislauksen ritarikunnan toisen luokan ritarimerkin. Suomen valtionhoitaja Carl Gustaf Emil Mannerheim myönsi Standertskjöldille Vapaudenristin ritarikunnan toisen luokan Vapaudenristin.
Aiheesta muualla

Standertskjöld, Hugo hakuteoksessa Uppslagsverket Finland (2012). (ruotsiksi)
Helsingin Pohjoisesplanadi 3 oli Standerskjöldin yksityiskoti.
Eversti Hugo Standerskjöld teki Karlbergin kartanosta seurapiirijuhlien päänäyttämön Suomessa.
Hugo Standertskjöldin muistokivi Aulangon puistossa.
Hugo Gallet

| Hugo Gallet |
| --- | --- |

Henkilötiedot
Syntynyt: 20. kesäkuuta 1997 (ikä 27) Amiens, Ranska
Kansalaisuus:   Ranska
Jääkiekkoilija
Pelipaikka:  puolustaja
Maila:  vasen
Pituus:  192 cm
Paino:  93 kg
Seura
Seura:  Tappara
Sarja:  SM-liiga
Pelinumero:  47
Pelaajaura
Pääsarjaura:  2014–
Aik. seurat:  Boxers de Bordeaux (Ranska) IPK (Mestis) KalPa (SML)
Hugo Gallet (s. 20. kesäkuuta 1997 Amiens, Ranska) on ranskalainen jääkiekkopuolustaja, joka pelaa SM-liigajoukkue Tapparassa.
Ura > Maajoukkueura

Gallet edusti Ranskaa MM-kilpailuissa vuosina 2018, 2019, 2022, 2023 ja 2024. Viimeisimmässä turnauksessa valmentajat valitsivat Galletin joukkueensa turnauksen yhdeksi kolmesta parhaasta pelaajasta. Hänet valittiin myös Saksaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Gallet pelasi myös Pekingin olympiakisojen 2022 karsinnoissa. Yhteensä hän on pelannut 96 A-maaottelua tehopistein 6+22=28. Gallet teki A-maajoukkuedebyyttinsä Euro Ice Hockey Challengessa 9. marraskuuta 2017 Cergyssä Sloveniaa vastaan. Hän sai ottelussa myös syöttöpisteen oltuaan kakkossyöttäjänä Damien Fleuryn tekemään maaliin. Ensimmäisen A-maajoukkuemaalinsa Gallet teki Itävallan Klagenfurtissa pelatussa turnauksessa 9. helmikuuta 2019 Tanskaa vastaan.
Gallet pelasi myös alle 20-vuotiaiden IA-divisioonan MM-kilpailuissa vuonna 2017, jolloin hän voitti pronssia. Gallet pelasi myös IB-divisioonan MM-kilpailuissa vuosina 2014 ja 2016, joista jälkimmäinen turnaus päättyi kultaan ja ensimmäinen pronssiin. Hän pelasi myös alle 18-vuotiaiden IA-divisioonan MM-kilpailuissa vuosina 2013 ja 2014.
Muuta

Gallet'n pikkuveli Jules on pelaa hyökkääjänä Ligue Magnusin Diables Rouges de Briançonissa.
Terrier Orion

Terrier Orion luotainraketti.
Terrier Orion on kahdesta vaiheesta koostuva laukaisujärjestelmä: Terrier muodostaa ensimmäisen vaiheen ja Orion toisen vaiheen.
Terrier Orion oli 10,7 metriä pitkä ja pystyi nostamaan 159 kg kuorman 190 kilometrin korkeuteen tai 290 kg kuorman 115 kilometrin korkeuteen.
Infected

| Infected HammerFall |
| --- | --- | --- |

Studioalbumin tiedot
 Äänitetty : PAMA Studios; Sonic Train Studios
 Julkaistu: 20. toukokuuta 2011
 Tuottaja(t): James Michael
 Tyylilaji: power metal
 Kesto: 51.18
 Levy-yhtiö: Nuclear Blast
Listasijoitukset
  44.
HammerFallin muut julkaisut
| No Sacrifice, No Victory 2009 | Infected 2011 | (r)Evolution 2014 |
Singlet albumilta Infected
 ”One More Time” Julkaistu: 6. huhtikuuta 2011
Infected on ruotsalainen power metal -yhtye HammerFallin kahdeksas studioalbumi joka julkaistiin 20. toukokuuta 2011. Tämä on HammerFallin ensimmäinen albumi, jonka tuottajana toimii James Michael. Albumi nousi Suomen virallisen listan sijalle 44.
Albumin kansi

Kannessa piti olla biovaara merkki harmaalla pohjalla, mutta lakiongelmien ja negatiivisen palautteen takia kansi on suunniteltu uudestaan. Uudessa kannessa tulee olemaan verinen käsi, jonka suunnitteli Samwise Didier. Tämä on yhtyeen ensimmäinen albumin kansi, jolla heidän Hector-maskottinsa ei esiinny.
Kappaleet

Patient Zero – 6.01
B.Y.H. – 3.47
One More Time – 4.07
The Outlaw – 4.12
Send Me a Sign – 4.00
Dia De Los Muertos – 5.08
I Refuse – 4.32
666 – The Enemy Within – 4.29
Immortalized – 4.00
Let's Get It On – 4.06
Redemption – 7.02